open-index/open-wikipedia-markdown huggingface dataset:
Leģenda par Gendži

**Leģenda par Gendži** (, *gendži monogatari*) ir 11. gadsimta japāņu Heianas perioda Murasaki Sikibu romāns, kas vispāratzīts par Japānas literatūras augstāko sasniegumu. Leģendas varonis ir "Spīdošais princis" Gendži, kāda imperatora un mazsvarīgas konkubīnes dēls. Tiek sacerētas prinča mīlas dēkas un politiskās intrigas.

thumb|Japāniete demonstrē Heiana laikmeta galma dāmas tērpu. Tādos, iespējams, ģērbās rakstniece un viņas pirmie lasītāji.

## Raksturojums
Romāns "Leģenda par Gendži" (rakstīts 1000-1008. gadā) ticis nosaukts par pirmo romānu, par pirmo moderno romānu un par pirmo psiholoģisko romānu. (Kritiķi joprojām debatē par kategorijām.)  Rakstam ir galvenais varonis, daudzas vairāk un mazāk svarīgas personas un notikumu secība mūža garumā. Tomēr stāsts ir bez visaptverošas drāmas. Viens notikums risinās pēc otra un personas attīstās, vienkārši novecojot. Murasaki uzrakstīja unikālu galminieku dzīves stāstu pa daļām, burtnīcu sējumos, ko pati izdalīja galma sievietēm.

thumb|Attēls no Murasaki "Gendži Monogatari"

## Apbrīnojamā Murasaki
Tulkotāji un lasītāji joprojām apbrīno Murasaki spējas konsekventi savienot kādas 400 romāna personas piecdesmit četros sējumos un saskaņot visas ģimeņu un feodāļu attiecības vairāku mūžu garumā, nelietojot personu tiešos vārdus. Atbilstoši galma pieklājības kultūrai, cilvēki nosaukti pēc amata un attiecībām. Notikumu tēlojumos ir, piemēram, Viņa godība, Ministrs kreisajā pusē, Šķietamais mantinieks, Astotā prinča vecākā meita, u. tml. Sējumiem ir tēlaini nosaukumi: Plūmju koka zars, Peldošais sapņu tilts, u. tml. Gendži vienkārši nemirst, bet viņa vairs nav, sākot ar sējumu "Pazudis mākoņos".

thumb|Rakstniece Murasaki

Kritiķi slavējuši Murasaki raksta valodu un apsprieduši, kāpēc romāns beidzas teikuma vidū. "Leģendas par Gendži" dialogi ir drīzāk vārsmas tanku žanrā, tie rakstīti kana alfabētā (nelietojot ķīniešu zīmes) tai laikā, kad reti kāds prata lasīt un rakstīt. Mūsdienu japāņi dodas īpašās valodu mācībās, lai baudītu šo klasiku.

## Mantojums
Murasaki rakstīja galvaspilsētā Kioto, Heianas kultūras augstākā uzplaukuma laikā, viņa ietekmējusi vairākas klasiskās japāņu mākslas formas. No "Leģendas par Gendži" ticis iedvesmots Nobela prēmijas laureāts, rakstnieks Jasunari Kavabata, kā arī vairāki mūsdienu televīzijas seriālu, filmu un mangu autori un producenti.

## Atsauces

## Ārējās saites
* https://web.archive.org/web/20120411160802/http://www.uji-genji.jp/en/ Udži pilsētas Gendži muzejs  
* https://web.archive.org/web/20120501000830/http://www.globusz.com/ebooks/Genji/ Gendži tulkojums, e-grāmata  
* http://lcweb4.loc.gov/service/asian/asian0001/2005/2005html/20050415toc.html  Gendži raksta kopija no Kongresa bibliotēkas (ASV) digitālās krātuves
World Heroes Anthology

***World Heroes Anthology***, zināma Japānā kā ***World Heroes Gorgeous***, ir spēļu izlase, kurā ietilpst četras ADK World Heroes, kas ir daļa no agrīnajām Neo Geo spēlēm no SNK Playmore. Četras spēles, kas iekļautas izlasē, ir World Heroes, World Heroes 2, World Heroes 2 Jet un World Heroes Perfect. Izlase tika izdota PlayStation 2 2008. gada 11. martā.

## Ārējās saites
* Oficiālā mājaslapa
Kwangmyŏngsŏng-2

**Kwangmyŏngsŏng-2** (, Handža: 光明星 2號) bija pavadonis, kuru Ziemeļkoreja uzskata, ka palaidusi orbītā ar raķeti Unha-2 2009. gadā. Neviena cita valsts un neatkarīgie novērotāji nebija pamanījuši šo pavadoni orbītā.

*Kwangmyŏngsŏng-2* tika palaists  02:30:15 UTC ar nesējraķeti Unha-2 no Tonhe pavadoņu palaišanas stacijas. Saskaņā ar Ziemeļkorejas oficiālo paziņojumu starts noticis 02:20 UTC un pēc 9 min 2 s pavadonis ticis ievadīts orbītā ar slīpumu 40,6 grādi, perigeju 490 km un apogeju 1426 km. Tika paziņots, ka *Kwangmyŏngsŏng-2* pārraida revolucionāras un patriotiskas dziesmas. 

ASV dienesti nebija novērojuši nevienu objektu orbītā, kas būtu saistīts ar šo raķetes startu. Sākotnēji Krievijas Ārlietu ministrija paziņoja par Ziemeļkorejas veiksmīgu pavadoņa palaišanu, bet nākamajā dienā Aizsardzības ministrijas pārstāvis paziņoja, ka Krievijas dienesti nav atraduši orbītā šo pavadoni.

## Atsauces

## Ārējās saites
* Kwangmyŏngsŏng 2 Gunter Dirk Kreb
Ilmārs Lazovskis

**Ilmārs Lazovskis** (dzimis , miris ) bija latviešu medicīnas doktors, profesors. Sniedzis ieguldījumu medicīnas terminoloģijas un iekšķīgo slimību nozares izaugsmē Latvijā.

## Dzīvesgājums
Dzimis  Rīgā. Mācījās Rīgas 1. vidusskolā, studēja Rīgas Medicīnas institūtā (1950—1956), strādāja Gulbenes slimnīcā (1956—1959), pēc tam studēja RMI aspirantūrā Kristapa Rudzīša vadībā (1959—1962). 
1964. gadā aizstāvēja medicīnas zinātņu kandidāta disertāciju. Papildinājās Edinburgā un Londonā (1971—1972). No 1977. gada Latvijas Zinātņu akadēmijas Terminoloģijas komisijas Medicīnas terminoloģijas apakškomisijas vadītājs. 1978. gadā I. Lazovskis aizstāvēja medicīnas zinātņu doktora disertāciju, tajā pašā gadā viņu ievēlēja par RMI profesoru. 1980. gadā viņš bija Lincas universitātes slimnīcas *Krankenhaus der Elisabethinen* viesprofesors Austrijā.

I. Lazovskis bija RMI Fakultātes terapijas katedras un klīnikas vadītājs (1972—1995), pēc tam Paula Stradiņa klīniskās universitātes slimnīcas 1. Iekšķīgo slimību klīnikas vadītājs (1995—1998). 

Atmodas laikā iesaistījās Latvijas Tautas frontē. 1989. gadā bijis iekļauts izolējamo inteliģences pārstāvju sarakstā.
Bija Latvijas Ārstu biedrības pirmais viceprezidents pēc Latvijas neatkarības atjaunošanas 1990. gadu sākumā. Latvijas Nacionālā Neatkarības Kustība (LNNK) 1993. gadā viņu izvirzīja valsts prezidenta amatam, bet Lazovskis atsacījās izvirzījumu pieņemt. Saņēmis Triju Zvaigžņu ordeni 1995. gadā un no 1995. līdz 1999. gadam Triju Zvaigžņu ordeņa domes loceklis.
1998. gadā Paula Stradiņa Medicīnas vēstures muzejs un LZA viņam piešķīra Paula Stradiņa balvu.

Miris  Rīgā.

## Darbi
* Kamēr vēl: publicistikas izlase. (sast. Arnis Vīksna). Rīga: Nacionālais apgāds, 2005. - 447 lpp.
* Klīniskie simptomi un sindromi. Rīga:	Nacionālais medicīnas apgāds, 2001. - 1184 lpp.
* Kā atklāt un ārstēt nieru slimības. (kopā ar Aivaru Pētersonu un Egilu Vēverbrantu, 1998)
* Praktiskā nefroloģija. (kopā ar Uldi Brūveri un Hariju Čerņevski, 1990)
* Praktiskā reimatoloģija. (kopā ar Ivaru Siliņu, 1988)
* Iekšķīgo slimību pamati. Rīga: Zvaigzne, 1985. - 416 lpp.
* Veselība un slimības: kā mēs tās veicinām. Rīga: Zinātne, 1983. - 62 lpp.
* И. Р. Лазовскис. Справочник клинических симптомов и синдромов. Maskava: Медицина, 1981. - 511 lpp. (krieviski)
* Klīniskie simptomi un sindromi. Rīga:	Zvaigzne, 1971. - 837 lpp. (latviski un krieviski)

## Apbalvojumi un pagodinājumi
* LZA korespondētājloceklis (1990), īstenais loceklis (1992),
* Triju Zvaigžņu ordenis (1995),
* LZA Paula Stradiņa balva (1997),
* AML Kristapa Rudzīša balva (1999),
* 1991. gada barikāžu dalībnieka piemiņas zīme (2003).

## Atsauces
Baltijas reģiona sabiedroto komisija

[thumb|300px|Baltijas reģiona sabiedroto komisija [Tilzīte|Tilzītē 1919./1920. gada ziemā. No kreisās: ģenerāļi Dž.Marietti (Itālija), A.Tērners (Lielbritānija), A.Nisels (Francija), S.Čīnijs (ASV) un pulkvedis Takeda (Japāna).]]
**Baltijas reģiona sabiedroto komisija** () bija viena no pēc Pirmā pasaules kara beigām izveidotajām Antantes valstu militārajām komisijām, kas tika izveidota ar uzdevumu panākt karadarbības pārtraukšanu Baltijas reģionā un organizēt sakautās Rietumkrievijas armijas evakuāciju.

## Vēsture
Pēc 1919. gada Parīzes miera konferences lēmuma izveidotā Baltijas reģiona sabiedroto komisija franču ģenerāļa Anrī Albēra Nisela (*Henri Albert Niessel*) 1919. gada 7. novembrī ieradās Berlīnē. Pēc Latvijas armijas uzvaras Pārdaugavas operācijā 10.—11. novembrī Vācijas valdība nolēma, ka ģenerālleitnantam Valteram fon Eberhardam jāpārņem Rietumkrievijas armijas vadība. 11. novembrī sabiedroto komisija Kēnigsbergā tikās ar Vācijas armijas pārstāvjiem. 13. novembrī komisija ieradās Tilzītē netālu no Vācijas-Lietuvas robežas, kur tikās ar Vācijas armijas VI. rezerves korpusa virspavēlniecību.

Komisija ar vilcienu devās uz Rīgu, kur tikās ar Latvijas valdību, Kauņā ar Lietuvas valdību un Jelgavā ar ģenerāli Valteru fon Eberhartu. 
Ģenerālis Eberharts ierosināja Latvijas valdībai pārtraukt karadarbību naktī no 19. uz 20. novembri un sākt pamiera sarunas ar Latvijas Pagaidu valdību. Tādā gadījumā Vācija saglabātu kontroli pār Kurzemi un Zemgali, tādēļ radiogramma palika bez atbildes, bet 21. novembrī Latvijas armija turpināja uzbrukumu un izdzina sakautās armijas daļas no Jelgavas, bet nākamajā dienā — no Tukuma. Tā kā Rietumkrievijas armijas daļas nu juridiski bija Veimāras Republikas pakļautībā, taču turpināja pretoties, Latvija 25. novembrī pieteica karu Vācijai.

30. novembrī Baltijas reģiona sabiedroto komisija uzstāja, ka "latviešu karaspēkam nekavējoties jāpārtrauc uzbrukuma rakstura darbība pret krievu un vācu karaspēku".
Decembra sākumā pēdējās Rietumkrievijas armijas daļas šķērsoja Latvijas—Lietuvas un Latvijas—Vācijas robežu pie Palangas. 3. decembrī Latvijas armijas virspavēlniecība izdeva pavēli par tālākas virzības apturēšanu. Austrumprūsijas ziemeļu robežas aizsardzībai pret Latvijas un Lietuvas karaspēka uzbrukumu 1920. gada janvārī Tilzītes-Ragnītes apriņķī Nemunas upes kreisajā krastā līdz 31. martam tika ievestas piecas armijas brigādes no Vācijas vidienes. Pēc Sabiedroto komisijas prasības bijušās Rietumkrievijas armijas daļas izformēja un internēja Austrumprūsijas teritorijā.

## Atsauces

 
## Ārējās saites
* Das Kabinett Bauer (Akten der Reichskanzlei) (vāciski)
* Baltikum. Kabinettsitzung am 10. November 1919 (Bundesarchiv) (vāciski)
Igate

**Igate** ir mazciems Limbažu novada Vidrižu pagastā. Izvietojies pagasta ziemeļos Igates upes krastos pie autoceļa P9  no pagasta centra Gravām,  no novada centra Limbažiem un  no Rīgas.

Apdzīvotā vieta izveidojusies pie bijušās Igates muižas *(Idsel)* pils. Vēstures avotos pirmoreiz minēta 1455. gadā, kad Idsels Dideriks Fītingofs ciemu un muižu pārdeva Pēterim fon der Borham. Igates pilī ierīkota viesnīca, Igates magazīnā (celta 1868. gadā) — etnogrāfisko priekšmetu kolekcija. Netālu no Igates Melngaiļos atrodas Emiļa Melngaiļa memoriālais muzejs. Igatē atrodas pirmais konsekrētais ekumēniskais dievnams Latvijā — Igates Svētā Jāņa Kristītāja un Svētās Marijas Magdalēnas baznīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Igate (nozīmju atdalīšana)

**Igate** var būt:
* Igate — apdzīvota vieta Vidrižu pagastā
* Igate — upe, Aģes pieteka
* Igate — upe, Vilces pieteka

## Skatīt arī
* Igates muiža
1980. gada Latvijas čempionāts šahā

**1980. gada Latvijas šaha čempionāts** - Latvijas PSR 37. šaha čempionāts vīriešiem un Latvijas PSR 34. šaha čempionāts sievietēm.

## Turnīra gaita
Latvijas PSR 37. šaha čempionāts vīriešiem notika no 28. februārim līdz 18. martam 1980. gadā Rīgā. Turnīrā ritēja sīva cīņa par uzvaru starp daudzkārtējo čempionu Jāni Klovānu, jauno talantu Aleksandru Voitkēviču un pieredzējušo meistaru Valēriju Žuravļovu, kurā veiksmīgāks izrādījās Žuravļovs. Viņam tas bija pirmais Latvijas PSR čempiona tituls.

Latvijas PSR 34. šaha čempionāts sievietēm notika 1980. gadā Rīgā. Čempionātā debitēja PSRS sieviešu šaha čempionāta bronzas laureāte Tatjana Voronova, kas bija pārcēlusies uz Rīgu. Viņa spēja pieveikt gandrīz visas savas galvenās konkurentes un izcīnīt savu pirmo Latvijas PSR čempiones titulu. Vienīgi Astra Goldmane spēja daudz neatpalikt no Voronovas, taču beigās viņai nācās samierināties ar otro vietu. Turnīrā debitēja nākamā lielmeistare Ingūna Erneste.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1980. gada Latvijas PSR 37. čempionāta šahā vīriešiem turnīra tabula un partijas

## Literatūra
* Žurnāls "Šahs", Rīga, 1980.
2012. gada Ķīnas Grand Prix

**2012. gada Ķīnas Grand Prix** izcīņa notika 15. aprīlī Ķīnā. Pirmo uzvaru karjerā savā 111. F1 posmā izcīnīja Niko Rosbergs, aiz sevis atstājot McLaren komandas pilotus Džensonu Batonu un Luisu Hamiltonu. Pēc sacīkstēm Hamiltons izvirzījās vadība čempionāta kopvērtējumā.

## Kvalifikācija

;Piezīmes:
: — Luiss Hamiltons saņēma 5 starta vietu sodu par ātrumkārbas maiņu
: — Žans Ēriks Verņs startēja no pitstopa, jo formulai tika veiktas izmaiņas, kas pārkāpj *parc ferme* noteikumus

## Sacīkste

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
1981. gada Latvijas čempionāts šahā

**1981. gada Latvijas šaha čempionāts** - Latvijas PSR 38. šaha čempionāts vīriešiem un Latvijas PSR 35. šaha čempionāts sievietēm.

## Turnīra gaita
Latvijas PSR 38. šaha čempionāts vīriešiem notika 1981. gadā Rīgā. Aleksandrs Voitkēvičs pārliecinoši aizvadīja turnīru un kļuva par jaunāko čempionu Latvijas PSR čempionātu vēsturē pēc I kursa studentu uzvarām 1951. - 1955. gados. Tuvākie konkurenti Juzefs Petkēvičs un Edvīns Ķeņģis atpalika no viņa par puspunktu. Slimības dēļ turnīru nepabeidza Alvis Vītoliņš.

Latvijas PSR 35. šaha čempionāts sievietēm notika no 2. līdz 27. februārim 1981. gadā Rīgā. Iepriekšējā gada uzvarētāja un tā laika spēcīgāka Latvijas šahiste Tatjana Voronova šoreiz bija aizņemta citās sacensībās. Viņas prombūtnē galvenā cīņa par uzvaru izvērsās starp Astru Goldmani un Olitu Rausi. Rause startēja ar diviem zaudējumiem, taču garajā turnīra distancē spēja panākt Goldmani, kas gandrīz visu laiku bija līdere. Tomēr finišā Rause daudzas svarīgas partijas beidza neizšķirti, turklāt pēdējā kārtā bija brīva, un Goldmane pēc 6 gadu pārtraukumu otro reizi izcīnīja Latvijas PSR čempiones titulu. Trešo vietu ieņēma strauji progresējošā Ingūna Erneste.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1981. gada Latvijas PSR 38. čempionāta šahā vīriešiem turnīra tabula un partijas

## Literatūra
* Žurnāls "Šahs", Rīga, 1981.

## Skatīt arī
* 1981. gada Latvijas šaha čempionāta 1. līga
Riteņbraukšanas komanda

**Riteņbraukšanas komanda** ir riteņbraucēju grupa, kura veido komandu, kopīgi trenējoties un piedaloties riteņbraukšanas sacensībās, kā arī tās atbalsta personāls. Vislielākā nozīme komandas sadarbībai ir šosejas riteņbraukšanā, kas ir komandu sporta veids, bet sadarbība starp komandas dalībniekiem ir nozīmīga arī treka riteņbraukšanā un velokrosā.

Var pastāvēt dažādi attiecību līmeņi starp sportistiem un komandu. Amatieru komandās var būt grupa sportistu, kuri sevi identificē kā komandu un sponsori var pilnībā vai daļēji apmaksāt ekipējumu un dažādus nepieciešamos izdevumus. Augsta līmeņa profesionālāks komandas ir reģistrētas Starptautiskajā Riteņbraukšanas savienībā, kura piemēro tām dažādus ierobežojošus noteikumus un uztur profesionālo sacensību punktu sistēmu.
1982. gada Latvijas čempionāts šahā

**1982. gada Latvijas šaha čempionāts** - Latvijas PSR 39. šaha čempionāts vīriešiem un Latvijas PSR 36. šaha čempionāts sievietēm.

## Turnīra gaita
Latvijas PSR 39. šaha čempionāts vīriešiem notika no 19. februāra līdz 14. martam 1982. gadā Rīgā. Jau otrajā kārtā Alvis Vītoliņš principiālajā duelī pieveica iepriekšejā gada čempionu Aleksandru Voitkēviču un uzņēma tempu, kuru neizturēja viņa sāncenši. Vītoliņš piekto reizi kļuva par Latvijas PSR čempionu. Otrajā vietā stabili ierindojās Edvīns Ķeņģis, bet cīņā par trešo vietu labāk veicās Zigurdam Lankam.

Latvijas PSR 36. šaha čempionāts sievietēm notika no 1. līdz 24. februārim 1982. gadā Jūrmalā. Pirmoreiz čempionāta fināls sievietēm notika ārpus Rīgas. Gandrīz visu turnīra laiku līderes pozīcijas noturēja Anda Šafranska. Tikai Ingrīda Priedīte un Tatjana Voronova spēja radīt viņai konkurenci, taču Priedītei nebija veiksmīga turnīra vidusdaļa, bet Voronovu pievīla finišs. Tas Šafranskai ļāva par diviem punktiem apsteigt konkurentes un izcīnīt savu pirmo Latvijas PSR čempiones titulu. Iepriekšējā gada laureātes Astra Goldmane, Olita Rause un Ingūna Erneste šoreiz nespēja atkārtot savus labākos rezultātus.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1982. gada Latvijas PSR 39. čempionāta šahā vīriešiem turnīra tabula un partijas

## Literatūra
* Žurnāls "Šahs", Rīga, 1982.

## Skatīt arī
* 1982. gada Latvijas šaha čempionāta 1. līga
Amstel Gold Race

***Amstel Gold Race*** ir šosejas riteņbraukšanas sacensības, vienas no Ardēnu klasikām, kas pārsvarā notiek Nīderlandē, Limburgas provinces dienvidu daļā. Kopš 1989. gada tās ir bijušas to sacensību skaitā, kas ir iekļautas sezonas kopvērtējuma aprēķinā kā daļa no UCI šosejas riteņbraukšanas Pasaules kausa (1989—2004), *[[UCI ProTour]]* (2005—2010), UCI pasaules ranga (2009—2010) un kopš 2011. gada — UCI Pasaules tūres. Tās ir svarīgākās šosejas riteņbraukšanas sacensības Nīderlandē.

Nosaukumam nav tieša saistība ar Amstelas upi, kas atrodas visai tālu no sacensību trases, bet gan ar sacensību sponsoru — ''Amstel'' alus darītavu.

## Uzvarētāji

### Pēc braucēja

### Pēc valsts

## Atsauces

## Ārējās saites
*
1983. gada Latvijas čempionāts šahā

**1983. gada Latvijas šaha čempionāts** - Latvijas PSR 40. šaha čempionāts vīriešiem un Latvijas PSR 37. šaha čempionāts sievietēm.

## Turnīra gaita
Latvijas PSR 40. šaha čempionāts vīriešiem notika 1983. gadā Rīgā. Turnīru lieliski uzsāka sacensību debitants Aleksandrs Šabalovs - viņš bija līderis pēc 6 kārtām ar 5,5 punktiem. Taču finišā Šabalovs cieta 4 zaudējumus 5 partijās, un viņu apsteidza iepriekšējā gada čempions Alvis Vītoliņš, kas sesto reizi kļuva par Latvijas PSR čempionu.

Latvijas PSR 37. šaha čempionāts sievietēm notika no 1. februāra līdz 1. martam 1983. gadā Rīgā. Turnīra startā labāka bija iepriekšējā gada uzvarētāja Anda Šafranska, taču turnīra vidusdaļā viņu panāca Astra Goldmane. Finišu abas sasniedza kopā, un pēc reglamenta nācās rīkot papildus maču par čempiones nosaukumu, kurš sākās nākamajā dienā pēc pamatturnīra beigām. Goldmane uzvarēja ar 3:1 un trešo reizi kļuva par Latvijas PSR čempioni.
	
## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

:

## Ārējās saites
*  1983. gada Latvijas PSR 40. čempionāta šahā vīriešiem turnīra tabula un partijas

## Literatūra
* Žurnāls "Šahs", Rīga, 1983.

## Skatīt arī
* 1983. gada Latvijas šaha čempionāta 1. līga
UCI Pasaules rangs

**UCI Pasaules rangs** ir līdz ar 2016. gada sezonas sākumu ieviesta sistēma braucēju snieguma izvērtēšanai.

## Ranga līderi
Šie ir braucēji un valstis, kas sasniegušas ranga pirmo pozīciju:

*Pēdējās izmaiņas: 2017. gada 20. decembris*

### Gada beigu ranga līderi

Šis ir saraksta ar braucējiem un valstīm, kas bija ranga līderi sezonas beigās:

## Ranga sistēma
Ivans Ļubičičs

**Ivans Ļubičičs** (; dzimis ) ir bijušais Horvātijas tenisists. Profesionāļa karjeru uzsāka 1998. gadā. I. Ļubičiča labākais sasniegums ATP tūres vienspēļu rangā ir  sasniegtā 3. vieta, dubultspēlēs — 70. vieta ().

Karjerā I. Ļubičičs ir uzvarējis desmit ATP vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņš guva 2006. gada Francijas atklātajā čempionātā, kurā sasniedza pusfinālu. Piedalījies divās Olimpiskajās spēlēs (, ). 2004. gadā Atēnās izcīnīja bronzas medaļu dubultspēlēs. 2012. gada aprīlī beidza profesionāļa karjeru.

## Vietas Grand Slam turnīros

## Ārējās saites
Ļubičičs

**Ļubičičs** (, ; sieviešu dzimtē Ļubičiča) ir serbhorvātu cilmes uzvārds. Cilvēki ar šo uzvārdu:

* Ivans Ļubičičs (*Ivan Ljubičić*; 1979) — Horvātijas tenisists;
* Leonardo Ļubičičs (*Leonardo Ljubičić*; 1966) — Horvātijas šahists.
Iron Man (spēle)

***Iron Man*** ir *[[Sega (uzņēmums)|Sega]]* 2008. gadā izlaista datorspēle, kas balstīta uz filmu ar tādu pašu nosaukumu, tās tēliem un notikumiem. Paredzēta konsolēm *[[Xbox 360]]* un *[[PlayStation 3]]* (versijas izstrādāja *Secret Level*), bet *[[PlayStation 2]]*, *[[PlayStation Portable]]*, *[[Wii]]*, *[[Nintendo DS]]*, *[[Microsoft Windows|PC]]* un *[[Nintendo DS]]* versijas — *Artificial Mind and Movement*. Izdota 2008. gada 2. maijā — vienlaicīgi ar filmas izdošanas datumu.

Pretinieki, kas iekļauti spēlē, ir *[[Advance Idea Mechanics]]*, *[[Maggia (komikss)|Maggia]]* un *[[Mandarin (komikss)|Mandarin]]* teroristu grupas. Galvenie spēlē iekļautie ļaundari ir *[[Blacklash]]*, *[[Controller (Marvel komiksi)|Controller]]*, *[[Titanium Man]]*, *[[Melter]]* un *[[Iron Monger]]*.

Spēlē arī iekļauti Roberts Daunijs, Terenss Hauards un Šauns Tobs, kas attēlo savas lomas no filmas.

## Ārējās saites
* Oficiālā mājaslapa
Vidriži

**Vidriži** ( padomju laikā ari **Rūpnieki** ) ir apdzīvota vieta Limbažu novada Vidrižu pagastā. Izvietojusies pagasta vidusdaļā pie autoceļa P9  no pagasta centra Gravām,  no novada centra Limbažiem un  no Rīgas.
Vidrižos atrodas sporta un kultūras centrs "Vidriži", Latvijas pasta nodaļa, ambulance, aptieka, pamatskola, viesu nami, bibliotēka, divi veikali — "Vidriži" un "Pagrabiņš".

## Vēsture
thumb|250px|left|Vidrižu muižas kungu māja.
Vidriži kā līvu ciems *Vitisele* reizi pieminēti Indriķa hronikas tekstā par 1225. gada notikumiem, kad te sprediķojis Romas pāvesta legāts Modenas Viļums. Vitiseles ciems un draudze () minēta arī citos 13. gadsimta pirmās puses dokumentos. 1277. gadā Rīgas arhibīskaps Johans izlēņoja Vidrižu (*Vidersele*), Mukurmuižas (*Morikas*) un Kaugažu ciemus savam māsasvīram Johanam no Lūnes (*Johann de Lune*). Šis vietas apdzīvotību šajā laikā apliecina senkapi pie Unkšām un Laļļiem, vēlāk - dzelzs laikmeta lībiešu senlietu atradumi Vidrižos un Kaniņu pilskalns uz ziemeļiem no Vidrižiem.

Zviedru Vidzemes arklu revīzijas materiālos un kartēs minēts Vetišciems (*Wettesche Cehm, Wettisch Dorf*), kas atradies uz dienvidiem no Vidrižiem, kur šo ciemu iezīmē tādi mājvārdi kā Ausiņi, Unkšas, Laļļi, kas 17. gadsimta sākumā atradušies starp Ķīšupi un Virsupi.

Apdzīvotā vieta izveidojusies pie bijušās Vidrižu muižas *(Widdrisch)* centra. Muiža ilgstoši piederēja Budbergu dzimtai (1726–1920), viņu dzimtas kapliča ar vārtiem ir valsts nozīmes arhitektūras piemineklis, muižas fasādes un kapličas ciļņi — mākslas pieminekļi. Agrākajā Vidrižu muižas kungu mājā atrodas Vidrižu pamatskola.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Milāna—Sanremo

**Milāna—Sanremo** (), "pavasara klasika" (*la classica di Primavera*), ir ikgadējas šosejas riteņbraukšanas sacensības Itālijā no Milānas uz Sanremo. Tās ar 298&nbsp;km trases garumu ir garākās profesionālās viendienas sacensības. Pirmās sacensības notika 1907. gadā, kad uzvarēja Lisjēns Petī-Bretons. Mūsdienās tās ir vienas no Eiropas riteņbraukšanas klasikām un rezultāti tiek iekļauti UCI Pasaules tūres kopvērtējumā. Līdz 2007. gadam tās bija *[[UCI ProTour]]* kalendārā. No 1999. līdz 2005. gadam īsākā distancē tika organizētas arī sieviešu sacensības *[[Primavera Rosa]]*.

Milāna—Sanremo bieži tiek saukta par *[[riteņbraukšanas sprinteris|sprinteru]] klasiku*, kamēr citas Itālijas sacensības *[[Giro di Lombardia]]*, kas notiek rudenī, sauc par *[[kalnā braukšanas speciālists|kalnu braucēju]] klasiku*.

Sacensību uzvarētājs bieži vien izšķiras Podžo kāpumā.

2022. gada maijā tika paziņots par sacensību organizatora *[[RCS Sport]]* plāniem 2023. gadā sarīkot arī sacensības sievietēm īsākā distancē.

## Uzvarētāji

### Visvairāk uzvaru
*Kursīvā rakstītie braucēji joprojām ir aktīvie braucēji*

## Atsauces

## Ārējās saites
*
Kontrabass

thumbnail|200px|Kontrabass
**Kontrabass** (, agrāk *contrabasso da gamba*) ir lielākais stīgu instruments ar viszemāko skaņu, kuru izmanto mūsdienu simfoniskajos orķestros, kā arī dažādas džeza, *[[rockabilly]]* un kantrī mūzikas grupas. Mūzikas instrumenta nosaukums ir atvasināts no vārda "kontroktāva", kuras skaņu rindas var izspēlēt ar kontrabasa palīdzību. Kontrabasam vislīdzīgākie mūzikas instrumenti ir čells, alts un vijole.

## Ārējās saites
Johans Heinrihs Kants

**Johans Heinrihs Kants** (; dzimis , miris ) bija vācbaltiešu skolotājs un luterāņu mācītājs. Kēnigsbergas filozofa Imanuela Kanta jaunākais brālis.

## Izcelsme
Kanta dzimta pa tēva līniju cēlusies no tolaik pārsvarā kursiskās izcelsmes iedzīvotāju apdzīvotās Šilutes () apkārtnes tagadējā Lietuvā, kaut arī viņš pats dzīves nogalē minēja par savu it kā skotisko izcelsmi. Droši zināms, ka viņa vectēvam Hansam Kantam piederēja muižiņa *Kummetter Keller* (kuršu valodā *Muiszen, Muißen, Muißeningen* — 'muiža'), kuru viņš 1698. gadā par 100 dālderiem pārdeva kādam Andrietim Vilkam (*Andrietis Wilks*). Uzskata, ka uzvārds Kants cēlies no Kantvaiņu (*Kantweinen*) ciema nosaukuma, kas savukārt saistāms ar prūšu vārdu "kokle" (*kantele, kantils*).

## Biogrāfija
Johans Heinrihs Kants ir dzimis 1735. gada 28. novembrī Kēnigsbergā (tagad Kaļiņingrada) amatnieka Johana Georga Kanta (1682–1746) daudzbērnu ģimenē, kas tomēr spēja nodrošināt diviem dēliem studijas universitātē. Viņa vecākais brālis Imanuels (1724—1804) kļuva par slavenu domātāju un savas filosofijas skolas izveidotāju.

Pēc teoloģijas studijām Kēnigsbergas universitātē Johans Heinrihs Kants 1758. gadā pārcēlās uz dzīvi Kurzemes un Zemgales hercogistes teritorijā, kur strādāja kā mājskolotājs. No 1763. gadā viņš bija mājskolotājs Šķēdes muižā, bet 1775. gadā tika iecelts par Jelgavas pilsētas skolas konrektoru. Tajā pašā gadā viņš apprecējās ar Mariju Hāfemani (*Havemann*) un viņu ģimenē piedzima pieci bērni.

1781. gadā Johanam Heinriham Kantam beidzot izdevās dabūt luterāņu mācītāja vietu Vecsaules draudzē (*Altrahden*), kur viņš turpināja nodarboties ar latviešu zemnieku bērnu skološanu.

Miris 1800. gada 22. februārī Vecsaulē.

## Atsauces
Tualete

thumbnail|200px|Moderns tualetes pods
**Tualete** jeb **ateja** ir speciāla telpa mājā vai dzīvoklī, kuru izmanto dabisko vajadzību (urinēšanas un izkārnīšanās) veikšanai un sevis sakārtošanai. Dažviet lauku mājās šim nolūkam ir uzbūvētas speciālas mazmājiņas, kuras sauc par sausajām tualetēm. Sabiedriskās tualetes mēdz apzīmēt ar abreviatūru **WC** ( — ‘ūdens tualete’). Vidēji cilvēks no savas dzīves tualetē pavada aptuveni trīs gadus.

## Tualetes vēsture
Senākās zināmās tualetes tika izmantotas jau vairāk nekā pirms 5000 gadiem, piemēram, Indas ielejas civilizācijā. Senajā Romā tika izbūvētas sabiedriskās tualetes ar kanalizācijas sistēmu, savukārt viduslaikos Eiropā sanitārijas līmenis bija ievērojami zemāks. Modernās skalošanas tualetes izgudrošana 16. gadsimtā veicināja higiēnas uzlabojumus un plašu tualetes sistēmu attīstību.

## Tualetes veidi
Tualetes var iedalīt vairākās kategorijās:

* **Ūdens skalošanas tualetes** – izmanto ūdeni atkritumu aizskalošanai kanalizācijas sistēmā.
* **Sausās tualetes** – neizmanto ūdeni, bet gan dažādas bioloģiskas vai mehāniskas metodes atkritumu pārstrādei.
* thumb|16. gadsimta tualetes pods**Pārvietojamās tualetes** – bieži sastopamas būvlaukumos, pasākumos un vietās bez pastāvīgas kanalizācijas.
* **Sabiedriskās tualetes** – pieejamas publiskās vietās, piemēram, parkos, stacijās un iepirkšanās centros.

## Higiēna un sanitārija
Tualetes tīrība un higiēna ir būtisks sabiedrības veselības faktors. Regulāra tualetes uzkopšana, pareiza roku mazgāšana un atkritumu apsaimniekošana palīdz novērst slimību izplatību. Dažās attīstības valstīs joprojām pastāv problēmas ar piekļuvi drošām sanitārajām sistēmām, kas var izraisīt infekciju slimību izplatīšanos.

## Atsauces
Terehova (Zaļesjes pagasts)

**Terehova** (arī **Terechova**) ir skrajciems Ludzas novada Zaļesjes pagastā, Latvijas austrumu pierobežā. Izvietojies pagasta austrumos, pie pašas Krievijas robežas,  attālumā no pagasta centra Zaļesjes,  no tuvākās pilsētas — Zilupes,  no novada centra Ludzas, un  no Rīgas. Ciemā atrodas robežkontroles punkts "Terehova".

1897. gadā katoļu ciemā bija 7 sētas.
## Iedzīvotāju skaits

## Atsauces
Lego Indiana Jones: The Original Adventures

***Lego Indiana Jones: The Original Adventures*** ir 2008. gada datorspēle, ko izstrādājis Traveller's Tales un publicējis LucasArts. Spēle ļauj spēlētājam izspēlēt daudz dažādus momentus no pirmajām trim Indiana Džonsa filmām: Pazudušā šķirsta meklējumos, Indiana Džonss un likteņa templis un Indiana Džonss un pēdējais krustakarš. Spēlē vēl joprojām ir tas pats iekšā/ārā divspēlētāju režīms, kas bijis izmantots Lego Star Wars spēlēs. Spēle tika izdota 2008. gada 3. jūnijā ASV un Kanādā un tā paša gada 6. jūnijā Eiropā. Lejupielādējama demo versija Windows tika izdota 2008. gada 13. maijā. Spēle bāzēta uz *[[Lego Indiana Jones]]* rotaļlietu līnijas. Mac OS X versija tika izdota 2011. gada 28. aprīlī un to izstrādāja un publicēja *[[Feral Interactive]]*.

Kā jau parādīts Lego Star Wars: The Complete Saga, spēlē ir jaunas kustības, kā piemēram pieķeršanās pie zariem ar Indiana pātagu. Reklāmas nolūkos Indiana ir atverams tēls jau iepriekš minētajā spēlē.

Spēle bieži seko sižetam no pašām filmām, bet tāpat kā Lego Star Wars sērijā, dažas ainas no filmām ir aizstātas ar citādākām, lai padarītu spēli ģimenei draudzīgāku vai spēlētājiem interesantāku.

## Ārējās saites
* Oficiālā mājaslapa
Tour Down Under

***Tour Down Under*** ir šosejas riteņbraukšanas sacensības Adelaidā, Dienvidaustrālijā, un tās apkārtnē. Sacensības katru gadu sākas janvāra trešajā otrdienā un piesaista sportistus no Austrālijas un pārējās pasaules. 2005. gadā UCI piešķīra sacensībām 2.HC vērtējumu, kas bija augstākais sacensībām ārpus Eiropas. 2008. gadā *Tour Down Under* kļuva par pirmajām *[[UCI ProTour]]* sacensībām ārpus Eiropas un nākamajā gadā tās bija pirmās sacensības UCI Pasaules ranga kalendārā.

2021. un 2022. gada sacensības tika atceltas globālās COVID-19 pandēmijas dēļ.

## Kopvērtējuma uzvarētāji

## Sacensību direktori
* Maiks Turturs (1999 - 2020)
* Stjuarts O'Greidijs (2021-)

## Tradīcijas
Sacensību fani radījuši tradīciju katru gadu izvēlēties salīdzinoši nezināmu braucēju, ko uzskatīt par slavenību, sekojot viņam viesnīcās, rakstot viņa vārdu uz asfalta un citādi atbalstot. Braucējam jābūt angliski nerunājošam *[[gregari]]*, kurš parasti pieved komandas biedriem ūdeni.

## Atsauces

## Ārējās saites

*
Gubina

**Gubina** var būt:
* Gubina — pilsēta Polijas rietumos;
* Gubina — apdzīvota vieta Zaļesjes pagastā.

## Skatīt arī
* Gubinas kalns
* Gubins
Terehova

**Terehova** var būt:

* uzvārds Terehovs sieviešu dzimtē; cilvēki ar šādu uzvārdu:
** Jeleņa Terehova (1987), Krievijas futboliste.

* vietvārds:
** Terehova — apdzīvota vieta Aglonas pagastā;
** Terehova — apdzīvota vieta Zaļesjes pagastā;
** Terehova — apdzīvota vieta Krievijas Vologdas apgabala Babajevas rajonā;
** Terehova — robežkontroles punkts Latvijas—Krievijas robežā.

## Skatīt arī
* Terehovas ezers
* Terehovs
1984. gada Latvijas čempionāts šahā

**1984. gada Latvijas šaha čempionāts** - Latvijas PSR 41. šaha čempionāts vīriešiem un Latvijas PSR 38. šaha čempionāts sievietēm.

## Turnīra gaita
Latvijas PSR 41. šaha čempionāts vīriešiem notika no 6. līdz 27. jūnijam 1984. gadā Rīgā. Par Latvijas PSR čempionu pirmo reizi kļuva Edvīns Ķeņģis, kas bija pārāks par iepriekšējā gada čempionu Alvi Vītoliņu un pieredzējušiem meistariem Valēriju Žuravļovu un Jāni Klovānu.

Latvijas PSR 38. šaha čempionāts sievietēm notika no 6. līdz 27. jūnijam 1984. gadā Rīgā. Andas Šafranskas pārākums šoreiz bija neapstrīdams, un viņa otro reizi kļuva par Latvijas PSR čempioni.
	
## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1984. gada Latvijas PSR 41. čempionāta šahā vīriešiem turnīra tabula un partijas

## Literatūra
* Žurnāls "Šahs", Rīga, 1984.

## Skatīt arī
* 1984. gada Latvijas šaha čempionāta 1. līga
1985. gada Latvijas čempionāts šahā

**1985. gada Latvijas šaha čempionāts** - Latvijas PSR 42. šaha čempionāts vīriešiem un Latvijas PSR 39. šaha čempionāts sievietēm.

## Turnīra gaita
Latvijas PSR 42. šaha čempionāts vīriešiem notika 1985. gada oktobrī Rīgā. Visu turnīru notika sīva cīņa par pirmo vietu starp Aleksandru Šabalovu, Igoru Ļucko, Alvi Vītoliņu un Juzefu Petkēviču. Startā labāks bija Šabalovs, turnīrā vidusdaļā par līderi izvirzījās Vītoliņš un Petkēvičs, bet priekšpēdējā kārtā pēc uzvaras pār Petkēviču līderus panāca Ļucko. Pirms pēdējās kārtas visiem trim līderiem bija 8,5 punkti. Vītoliņš un Petkēvičs savstarpējo partiju beidza neizšķirti, bet Ļucko zaudēja Valērijam Žuravļovam. Tā pirmo vietu dalīja Vītoliņš un Petkēvičs. Papildus mačs netika nospēlēts, un abi kļuva par Latvijas PSR čempioniem. Vītoliņam tas bija septītais čempiona tituls, bet Petkēvičam - otrais. Pirmo reizi Latvijas čempionāta finālā spēlēja nākamais lielmeistars Aleksejs Širovs.

Latvijas PSR 39. šaha čempionāts sievietēm notika 1985. gada novembrī Rīgā. Nepiedaloties iepriekšējā gada čempionei Andai Šafranskai, turnīrā par pirmo vietu cīnījās Tatjana Voronova un Ingūna Erneste. Izšķirošā bija savstarpējā tikšanās 7. kārtā, kurā uzvarēja Voronova un otro reizi kļuva par Latvijas PSR čempioni.
	
## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1985. gada Latvijas PSR 42. čempionāta šahā vīriešiem turnīra tabula un partijas

## Literatūra
* Žurnāls "Šahs", Rīga, 1985.

## Skatīt arī
* 1985. gada Latvijas šaha čempionāta 1. līga
A10

**A10** var būt:

* A10 — Autoceļš Latvijā;
* A10 — Autoceļš Lietuvā;
* A10 — papīra izmēru formāts (26 × 37 mm).
Envisat

**Envisat** (no  — "Vides pavadonis") bija Eiropas Kosmosa aģentūras Zemes novērošanas pavadonis, kas palaists 2002. gada martā. Ar to tika pētīts atmosfēras ķīmiskais sastāvs, ozona slānis, okeāni (temperatūra, krāsa, bangas un bioloģija), hidroloģija (mitrums, plūdi), lauksaimniecības un koku kultūras, dabas postījumi, sniegs un ledus, veikta ciparu augstumu modelēšana, atmosfēras dispersijas modelēšana (piesārņojums), kartēšana, mērīts Zemes virsmas augstums, novērota kuģu satiksme. 2012. gada aprīlī zaudēti sakari ar to.

## Instrumenti
thumb|left|250px|''Envisat'' uzņemta Latvijas un Igaunijas teritorija

* *MERIS* (*MEdium Resolution Imaging Spectrometer*) — "Vidējas izšķirtspējas spektrometrs" mēra Zemes atstarotspēju Saules spektra joslā (390 līdz 1040 nm) un sūta uz zemes stacijām 15 spektra joslas. Izgatavots *Cannes Mandelieu* Kosmosa centrā.
* *AATSR* (*Advanced Along Track Scanning Radiometer*) — pasīvais radiometrs mēra jūras virsmas temperatūru redzamajā un infrasarkanajā spektrā. Sekundārie uzdevumi — vides parametru novērošana (ūdens saturs, biomasa, veģetācijas veselība un augšana). *AATSR* priekšteči bija instrumenti *ATSR1* un *ATSR2*, kurus uzstādīja pavadoņos ERS-1 un ERS-2.
* *SCIAMACHY* (*SCanning Imaging Absorption spectroMeter for Atmospheric CHartographY*) — spektrometrs mēra un salīdzina Saules izstaroto gaismu ar to, kuru atstaro un izklīdina Zemes atmosfēra ultravioletajā, redzamajā un infrasarkanajā spektrā (240 — 2380&nbsp;nm) vidējā spektrālā izšķirtspējā (0,2 — 1,5&nbsp;nm). Tas dod informāciju par atmosfēras sastāvu, aerosoliem un mākoņiem.
* *RA-2* (*Radar Altimeter 2*) — radara altimetrs, kas darbojas K<sub>u</sub> joslā un S joslā, nosaka okeāna topogrāfiju, kartē jūras ledu, mēra sauszemes virsmas augstumus.
* *MWR* (*Microwave Radiometer*) — mikroviļņu radiometrs mēra ūdens tvaiku atmosfērā un ūdens daudzxumu mākoņos.
* *DORIS* (*Doppler Orbitography and Radiopositioning Integrated by Satellite*) — nosaka pavadoņa atrašanās vietu ar precizitāti līdz 10&nbsp;cm.
* *GOMOS* (*Global Ozone Monitoring by Occultation of Stars*) — novēro zvaigznes caur Zemes atmosfēru un pēc to krāsas izmaiņām var spriest par gāzu, piemēram, ozona, daudzumu 20 līdz 80&nbsp;km augstumā.
* *MIPAS* (*Michelson Interferometer for Passive Atmospheric Sounding*) — Furjē transformācijas infrasarkanais spektrometrs, kas stratosfērā mēra temperatūru, spiedienu un gāzu daudzumu.
* *ASAR* (*Advanced Synthetic Aperture Radar*) — radars, kas darbojas C joslā un var noteikt Zemes virsmas augstumu ar submilimetru precizitāti

## Lidojuma gaita
*Envisat* tika palaists  01:07 UTC ar nesējraķeti Ariane 5G no starta laukuma ELA-3 Gviānas kosmiskajā centrā Kurū, Franču Gviānā.

Sākotnēji bija paredzēts, ka pavadonis darbosies līdz 2007. gadam, bet pēc tam misija tika pagarināta. 2010. gadā tika pazemināta orbīta, lai pamazinātu degvielas patēriņu. Bija plānots darbs vēl vismaz līdz 2013. gadam, kad tiktu palaists pirmais no Sentinel pavadoņiem.

Sakari ar *Envisat* tika zaudēti . ESA formāli par *Envisat* misijas beigām paziņoja 9. maijā.

## Atsauces

## Ārējās saites
* ESA Envisat
1986. gada Latvijas čempionāts šahā

**1986. gada Latvijas šaha čempionāts** - Latvijas PSR 43. šaha čempionāts vīriešiem un Latvijas PSR 40. šaha čempionāts sievietēm.

## Turnīra gaita
Latvijas PSR 43. šaha čempionāts vīriešiem notika no 10. līdz 30. martam 1986. gadā Rīgā. Turnīrā ārpus konkurences piedalījās Lietuvas meistars Aloizs Kveinis, kurš kopvērtējumā ieņēma 3. vietu. Neraugoties uz jaunās paaudzes šahistu spiedienu, pirmo vietu dalīja daudzkārtējie čempioni Jānis Klovāns un Alvis Vītoliņš. Papildus mačā no 4 partijām Klovānu apmierināja arī neizšķirts iznākums, jo viņam bija labāks koeficients pamatturnīrā. Tādēļ jau pēc divām uzvarām mačā Klovāns ieguva savu devīto Latvijas PSR čempiona titulu, tādējādi pārspējot šajā rādītājā lielmeistaru Aivaru Gipsli. Turnīrā debitēja nākamais lielmeistars Igors Rausis.

Latvijas PSR 40. šaha čempionāts sievietēm notika Rīgā no 1986. gada 10. līdz 30. martam. Tāpat kā iepriekšējā gadā par pirmo vietu cīnījās Tatjana Voronova un Ingūna Erneste. Šoreiz savstarpējā partijā uzvarēja Erneste, taču Voronova mazāk punktu zaudēja pret pārējām dalībniecēm un trešo reizi kļuva par Latvijas PSR čempioni.

## Latvijas vīriešu šaha čempionāta turnīra tabula
:

:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1986. gada Latvijas PSR 43. čempionāta šahā vīriešiem turnīra tabula un partijas

## Literatūra
* Žurnāls "Šahs", Rīga, 1986.

## Skatīt arī
* 1986. gada Latvijas šaha čempionāta 1. līga
Daiļlēkšana

thumb|Daiļlēkšanas tornis 2008. gada Eiropas čempionātā
**Daiļlēkšana** ir sporta veids, kurā sportisti lec ūdenī no tramplīna vai torņa, dažreiz izpildījuma laikā izpildot akrobātikas elementus. Bieži starptautiskās sacensībās (piemēram, Pasaules čempionātos) daiļlēkšanas sacensības notiek kopā ar citiem ūdenssporta veidiem. Sacensībās piedalās gan vīrieši, gan sievietes. Latvijā pirmoreiz daiļlēkšanas sacensības notika 1921. gadā. Daiļlēkšana kopš . gada ir arī iekļauta Olimpiskajās spēlēs. Olimpiskajās spēlēs medaļas tiek sadalītas četrās disciplīnās — 3 metru tramplīna sinhronajos lēcienos, 10 metru torņa sinhronajos lēcienos, 3 metru tramplīnlēcienos un 10 metru torņa lēcienos. Vissekmīgāk šīs sacensības aizvadījuši ASV un Ķīnas pārstāvji. Šo sporta veidu starptautiski pārvalda Starptautiskā peldēšanas federācija (*International Swimming Federation*, FINA).

## Atsauces

## Ārējās saites

* FINA mājaslapa
1987. gada Latvijas čempionāts šahā

**1987. gada Latvijas šaha čempionāts** - Latvijas PSR 44. šaha čempionāts vīriešiem un Latvijas PSR 41. šaha čempionāts sievietēm.

## Turnīra gaita
Latvijas PSR 44. šaha čempionāts vīriešiem notika no 9. līdz 29. martam 1987. gadā Rīgā. Turnīrā labi spēlēja jaunās paaudzes šahisti Aleksandrs Šabalovs un Aleksejs Širovs, tomēr lieliskā stilā savu otro Latvijas PSR čempiona titulu izcīnīja Edvīns Ķeņģis, kas nezaudēja nevienā partijā. Izšķirošās partijas godalgoto vietu sadalījumā bija Ķeņģa uzvara pār Šabalovu un Šabalova uzvara pār Širovu.

Latvijas PSR 41. šaha čempionāts sievietēm notika no 9. līdz 29. martam 1987. gadā Rīgā. Nevienai no turnīra dalībniecēm neizdevās izvairīties no zaudējumiem, arī līderu grupā bieži notika izmaiņas. Tomēr 5,5 punkti pēdējās 6 kārtās ļāva Tatjanai Voronovai trešo reizi pēc kārtas triumfēt čempionātā. Tas viņai bija ceturtais Latvijas PSR čempiones tituls. Par punktu no uzvarētājas atpalika Anuša Luckāne un Ingūna Erneste.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1987. gada Latvijas PSR 44. čempionāta šahā vīriešiem turnīra tabula un partijas

## Literatūra
* Žurnāls "Šahs", Rīga, 1987.

## Skatīt arī
* 1987. gada Latvijas šaha čempionāta 1. līga
Jaunborne

**Jaunborne** (; agrāk arī **Neiborna**) ir ciems Augšdaugavas novada Salienas pagastā. Izvietojusies pagasta ziemeļdaļā Poguļankas kreisajā krastā pie Lielbornes—Elernes autoceļa (V673)  no pagasta centra Salienas,  no novada centra Daugavpils un  no Rīgas.

Apdzīvotā vieta izveidojusies pie Jaunbornes muižas *(Neu-Born)* centra. No 1945. līdz 1954. gadam Jaunbornes ciema centrs. Jaunbornes katoļu baznīcas ērģeļu prospekts ir valsts nozīmes mākslas piemineklis.

## Atsauces
Ilga (Skrudalienas pagasts)

**Ilga** ir apdzīvota vieta Augšdaugavas novada Skrudalienas pagastā. Izvietojusies pagasta dienvidos pie Baltkrievijas robežas  no pagasta centra Silenes, no novada centra Daugavpils un 249 km no Rīgas.

Apdzīvotā vieta izveidojusies pie bijušās Ilgas muižas centra. Muižas pilī izveidota Daugavpils Universitātes studiju un pētniecības bāze «Ilgas».

## Atsauces
Ilga

**Ilga** var būt:
* Ilga — sievietes vārds
* Ilga — apdzīvota vieta Medumu pagastā
* Ilga — apdzīvota vieta Skrudalienas pagastā
* Ilga — upe, Kujas pieteka
Anomaly: Warzone Earth

***Anomaly: Warzone Earth*** ir reālā laika stratēģijas datorspēle, kuru izstrādājis 11 bit studios. Par spēli tika paziņots 2010. gadā, un tā tika izdota 2011. gada 8. aprīlī priekš Windows un Mac OS X.

## Ārējās saites
* Oficiālā mājaslapa
Tour of Beijing

***Tour of Beijing*** bija vairāku posmu šosejas riteņbraukšanas sacensības, kas notika Ķīnā. Pirmās sacensības notika 2011. gada 5.—9. oktobrī kā priekšpēdējais 2011. gada UCI World Tour posms. Sacensības tika organizētas sadarbībā starp UCI un Pekinas pilsētu četru gadu garumā no 2011. līdz 2014. gadam. Sacensības bija mantojums no 2008. gada Olimpiskajām spēlēm un popularizēja Pekinu kā globālu notikumu pilsētu, kā arī riteņbraukšanu kā dabai draudzīgu un veselīgu dzīvesveidu. 2014. gada septembrī UCI paziņoja, ka pēc šī gada sacensībām tās vairs netiks rīkotas.

## Uzvarētāji

## Atsauces

## Ārējās saites
*
Boriss Davidovičs

**Boriss Davidovičs** (, miris pēc 1186. gada) bija Polockas kņazs no Polockas Rurikoviču dinastijas, kas valdīja no 1180. līdz 1184. vai 1186. gadam. Viņa valdīšanas laikā Polocka atradās Smoļenskas kņazu pakļautībā.

## Izcelsme
Kņaza Borisa izcelsme nav precīzi noskaidrota. Pēc viena uzskata viņa tēvs bija Vitebskas kņazs (1165—1167), vēlāk Smoļenskas kņazs (1180—1197) Dāvids Rostislavičs, kas pakļāva Polocku un par tās kņazu sava agrākā sabiedrotā kņaza Vseslava vietā iecēla savu dēlu Mstislavu-Borisu. Tādā gadījumā viņš ir identisks vēlākajam Novgorodas kņazam (1184—1187) Mstislavam-Borisam Davidovičam.

Pēc cita uzskata viņa tēvs bijis Vitebskas kņaza Svjatoslava Vseslaviča dēls Dāvids. Tiek arī minēts, ka viņš bijis Bihoveca hronikā pieminētā lietuviešu kņaza Ginvila dēls Boriss vai arī vēlākais Druckas kņazs Boriss.

## Dzīvesstāsts
Vienīga rakstiskā liecība par Polockas kņaza Borisa valdīšanu ir Polockas hronikā ietvertais stāsts par Pomerānijas kņaza Kazimira (valdīja pēc 1155.) meitu Svetohnu, ko izprecināja Polockas kņazam Borisam. 

Teiksmā par Svetohnu minēts, ka kņazam Borisam bija divi dēli Vasiļko un Vjačko no viņa iepriekšējās laulības. Pēc precībām ar Svetohnu Boriss viņiem piešķīra dalienas kņazistes pie Daugavas (Jersiku un Koknesi). Svetohna vēlējās palielināt savu ietekmi Polockā un apmeloja savus pretiniekus, kas savukārt palīgā aicināja Vasiļko. Viņš sava tēva priekšā atmaskoja Svetohnas nodomus. Sajukumu rada šo notikumu datējums ar 1217. gadu.

## Polockas valdnieku ciltskoks

## Skatīt arī
* Polockas kņazi
* Polockas Rurikoviči

## Atsauces

## Ārējās saites
* Ипатьевская летопись
* Все монархии мира
* Л.Войтович КНЯЗІВСЬКІ ДИНАСТІЇ CXIДНОЇ ЄВРОПИ
Vladimirs (Polockas kņazs)

**Vladimirs Vseslavičs**, pēc cita uzskata **Vladimirs Volodarevičs** jeb **Voldemārs** (), bija Polockas kņazs no Rurikoviču dinastijas no aptuveni 1184. gada līdz 1216. gadam. Viņa valdīšanas laikā Polockas kņaziste zaudēja politisko ietekmi Daugavas līvu zemēs un Jersikas Visvalža valsts rietumu un ziemeļu pilsnovados, kas nokļuva Livonijas bīskapijas pakļautībā.

## Dzīvesgājums
Par kņaza Vladimira dzīvi nav daudz ticamu datu. Ir zināms, ka pie varas Polockā viņš nokļuvis kā Polockas Rurikoviču atzara Vitebskas atzara pārstāvis. Viņa valdīšanas laikā 1192. gadā Polockā iebruka lietuviešu kunigaitis Mingails (*Mingaila*), kas iecēla savu dēlu Ginvilu par Polockas kņazu (1192 — 1199), kurš pēc kristīšanās ieguva vārdu "Jurijs".

1199. gadā Vladimirs atguva varu, tomēr bija stiprā lietuviešu ietekmē.
1203. gadā viņš kopā ar lietuviešiem devās karagājienā uz Daugavas lejteci meslu piedzīšanai no sacēlušamies Ikšķiles un Salaspils līviem. Cietis neveiksmi, viņš atgriezās Polockā.

1206. gada pavasarī draudzības līguma nolūkos bīskaps Alberts sūtīja uz Polocku delegāciju Daugavgrīvas klostera abata Teoderiha vadībā. Tajā laikā Polockā uzturējās arī līvu vecāko sūtīta delegācija, kas vēlējās pierunāt Valdemāru doties vēl vienā karagājienā, lai atbalstītu līvu sacelšanos pret krustnešiem. Tādēļ 1206. gada rudenī Polockas Valdemārs kopā ar citiem kņaziem, saviem kaimiņiem un draugiem devās ar lielu karaspēku pa Daugavu uz leju, bet velti mēģināja ieņemt Ikšķili un Salaspili. Kņazs Vladimirs gan esot pavēlējis arī Turaidas lībjiem un latvjiem ierasties viņam palīgā, bet šai pavēlei paklausījuši tikai līvi.

1208. gadā viņš bija spiests samierināties, ka Rīgas bīskaps Alberts pakļāva vasaļatkarībā Kokneses ķēniņa Vescekas valsti, bet 1209. gadā Jersikas ķēniņa Visvalža valsti. Bīskaps Alberts 1210. gadā veda sarunas ar Polockas ķēniņu Valdemāru par militāru sadarbību pret leišiem un nodrošina Daugavas ceļu vācu-krievu tirdzniecībai.

1212. gadā viņš slēdza miera līgumu ar bīskapu Albertu Jersikas pilī, kurā galīgi atteicās no savām pretenzijām uz zaudētajām teritorijām, bet saglabāja tirgošanās tiesības pa Daugavas ūdensceļu. Pēkšņi mira igauņu skubināta karagājiena sākumā uz Rīgu 1216. gadā.

## Polockas valdnieku ciltskoks

## Skatīt arī
* Polockas kņazi
* Jersika

## Atsauces
Baranova Sandomerska

**Baranova Sandomerska** () ir pilsēta Polijas dienvidaustrumos, Piekarpatu vojevodistē pie Vislas upes, uz dienvidrietumiem no Tarnobžegas. Pazīstama ar 16. gadsimta beigās celto Lesčiņsku dzimtas manierisma stila Baranovas Sandomerskas pili. Pie pils - grezns parks. 17. gadsimta pirmajā pusē pilsēta bija reformācijas centrs. Otrā pasaules kara laikā 1944. gada 12. augustā pie Baranovas vācu armija pirmoreiz kaujās izmantoja tanku *[[Tiger II]]*.

## Apskates objekti
*Baranovas Sandomerskas pils (*Zamek w Baranowie Sandomierskim*)

## Galerija

Bar1DSC_0384.JPG|Baranovas Sandomerskas pils
Dziedziniec_pałacu_w_Baranowie_Sanomierskim..JPG|Baranovas Sandomerskas pils
250513_Polychrome_heraldic_at_castle_in_Baranow_Sandomierski_-_09.jpg|Baranovas Sandomerskas pils


## Ārējās saites
*Baranovas Sandomerskas pils
Valdemārs I Lielais

**Valdemārs I Lielais** (; dzimis , miris ) bija Dānijas karalis no 1157. gada līdz savai nāvei 1182. gadā.

## Dzīvesgājums
Dzimis Dānijas karaļa Erika I vecākā dēla Knuda Lavarda un viņa sievas Kijivas Ingeborgas ģimenē. Vēl pirms Valdemāra dzimšanas viņa tēvu nogalināja Zviedrijas karalis Magnuss Stiprais. Pats Valdemārs nosaukts par godu savam vectēvam - Kijivas lielkņazam Vladimiram Monomaham. Vēl pirms savas valdīšanas Valdemārs I sadraudzējās ar nākamo arhibīskapu un karaļa padomdevēju Absalonu.

1146. gadā, kad Valdemāram bija piecpadsmit gadu, karalis Eriks III atteicās no troņa. Izcēlās pilsoņu karš. Bez Valdemāra uz troni pretendēja Svens III un Knuds V. Pilsoņu karš ilga kādus desmit gadus. 1157. gadā visi trīs pretendenti nolēma satikties, lai sadalītu ietekmi. Dzīru laikā Knuds V nogalināja Svenu, tomēr Valdemāram un Absalonam izdevās izglābties. 1157. gadā notika Kauja Grates tīrelī, kurā Valdemārs sakāva Knuda karaspēku. Pats Knuds kaujā krita un Valdemārs kļuva par vienīgo troņa pretendentu.

1158. gadā Absalons tika iecelts par Roskildes bīskapu. Valdemārs I devās karagājienā pret vendiem, kuru dažkārt siroja piekrastē. 1168. gadā viņš ieņēma vendu galveno svētvietu Arkonu. Vendi bija spiesti pieņemt kristietību un nokļuva atkarībā no dāņiem. Valdemāra valdīšanas laikā nostiprinājās Dānijas valsts, kuras varas zenīts iekrita Valdemāra I dēla Valdemāra II laikā.
Valdemārs I

**Valdemārs I** var būt:

* Valdemārs I Lielais (*Valdemar den Store*, 1131—1182) — Dānijas karalis
* Valdemārs Birgesons (*Valdemar Birgersson*, 1239—1302) — Zviedrijas karalis